Diari Oficial de la Generalitat Valenciana


Sumari del DOGV 169, del 12-06-1984 (1984/803040)

ORDRE d'1 de juny de 1984, de la Conselleria de Governació, per la qual es convoca el primer concurs d'adjudicació d'ajudes per a particulars i equipaments comunitaris, dels Patronats Provincials per a la Millora del Medi Rural de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/06/01/(1)/dof/vci/html**

### Dades del document

Número de DOGV
:   169

Data del DOGV
:   12-06-1984

Secció del DOGV
:   DISPOSICIONS GENERALS

Número del document
:   1984/803040


Data del document
:   01-06-1984

Organisme emissor
:   Conselleria de Governació

Tipus de document
:   Ordre

Ordre d'1 de juny de 1984, de la Conselleria de Governació, per la qual es convoca el primer concurs d'ajudicació d'ajudes per a particulars i equipaments comunitaris, dels Patronats Provincials per a la Millora del Medi Rural de la Generalitat Valenciana.  
Mitjançant el Reial Decret 2500/83, de 20 de juliol, es disposà la transferència a la Comunitat Valenciana dels Patronats Provincials per a la Millora de l?Habitatge Rural d'Alacant, Castelló i València, i quedaren assignades les funcions i serveis d'aquests Patronats a la Conselleria de Governació. Com a conseqüència de tot això i en compliment de l'acord adoptat per la Junta Rectora dels Patronats Provincials per a la Millora del Medi Rural de la Generalitat Valenciana de data 27 d'abril de 1984.   
DISPOSE:   
Article 1.r  
Es convoca el primer concurs públic per a l'adjudicació d'ajudes per a particulars i equipaments comunitaris dels Patronats Provincials per a la Millora del Medi Rural d'Alacant, Castelló i València.   
Article 2.n  
Les bases i requisits que regeixen aquest concurs són els establerts en l'Annex I de la present Ordre.   
Article 3.r  
Els models de sol·licitud d'ajudes, tant per a particulars com per a Corporacions Locals seran els que hi ha a l'Annex II. Els impresos de sol·licitud seran facilitats gratuïtament als interessats en tots els Ajuntaments de la Comunitat Valenciana, també als respectius Patronats Provincials per a la Millora del Medi Rural.   
Article 4.t   
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 1 de juny de 1984.   
El Conseller de Governació,  
FELIP GUARDIOLA I SELLES  
ANNEX I  
CONCURS DE SOL·LICITUD D'AJUDES PER A OBRES DE REPARACIO O MILLORA D'HABITATGES I EQUIPAMENT COMUNITARI AL MEDI RURAL  
Segons l'acord adoptat per la Junta Rectora dels Patronats per a la Millora del Medi Rural de la Generalitat Valenciana, celebrada el dia 27 d'abril de 1984 a València, es convoca Concurs Públic per a l'adjudicació d'ajudes per a reparació o millora d'habitatges particulars i equipaments comunitaris. L'import total de les ajudes és de 504.772.090 pessetes, que seran distribuïdes segons les disponibilitats de cadascun dels Patronats Provincials per a la Millora del Medi Rural d'Alacant, Castelló i València.   
El concurs es desenvoluparà d'acord amb les següents   
BASES:   
1 Ajudes a particulars:   
a) Classificació de les obres: es consideraran obres de reparació o millora les definides així a l'article 5.é del Reial Decret 2683/80, publicat en el "Boletín Oficial del Estado", de 15 de desembre de 1980   
b) Subjectes que poden sol·licitar les ajudes: seran els veïns -propietaris, arrendataris o titulars d'un dret real de gaudiment- que residesquen a la Comunitat Valenciana i ocupen o tinguen la intenció d'ocupar habitatges que reunesquen els requisits establerts a l'article 4.t de l'esmentat Reial Decret 2683/80.   
c) No podran sol·licitar ajudes els particulars que -en l'actualitat- en tinguen concedida una altra dels Patronats.   
d) Tipus d'ajudes:   
Per a reparació i millora: préstecs amb interés anual del cinc per cent en les següents quantitats i terminis:   
-Fins 100.000 pessetes en un termini de cinc anys.   
-De 100.001 a 200.000 pessetes en un termini de deu anys.   
-De 200.001 a 300.000 pessetes en un termini de quinze anys.   
Altrament, quan es tracte d'obres de reparació podran ser sol·licitats acomptes -que hauran de ser reintegrats en un termini de 5 anys i sense interés- per una quantitat de fins 50.000 pessetes per cada ajuda.   
Als efectes tindran la consideració d'obres de reparació i de millora les següents:   
1. Obres de reparació.   
A. Estructurals:   
A.1. Fonaments.   
A.1.1. Lesions de murs de càrrega.   
A.1.2. Lesions d'entramat.   
A.1.3. Lesions forjat.   
A.1.4. Altres.   
A.2. Produïdes per empentes del terreny.   
A.2.1. Amb bombament del paviment.   
A.2.2. Altres.   
B. Elements constructius no estructurals:   
B.1. Cobertes.   
B.2. Parets i envans interiors.   
B.3. Portam o ferreria.   
B.4. Altres.   
II. Obres de millora.   
A. D'adaptació a les condicions mínimes d'habitabilitat i al Decret de 29 de novembre de 1944 i resta de legislació vigent en la matèria.   
A.1. Per a la realització de la cambra de bany.   
A.2. Per a augmentar la superfície de les habitacions a l'establerta en les disposicions vigents.   
A.3. Per a adaptar la distribució de l'habitatge a la composició familiar.   
A.4. Per a adaptació de buits d'il·luminació i ventilació a les disposicions vigents.   
A.5. Per a creació de patis o buits de ventilació del comú.   
A.6. Per a l'aïllament o impermeabilització de l'edificació.   
A.7. Per a l'adaptació de la resta d'instal·lacions a la legislació vigent.   
A.8. Altres.   
B. Obres per al millor aspecte o ampliació.   
B.1. Per a ampliació de l'habitatge o la seua millora no subjectes a l'apartat anterior.   
B.2. Canvi o millora d'instal·lacions, cuina o banys.   
B.3 Obres de revestiment, aplacats, paviment, alicatats, o pintura, no subjectes a l'apartat anterior.   
B.4. Altres.   
2. Ajudes per a equipaments comunitaris:  
a) Subjectes que poden sol·licitar les ajudes: seran les Corporacions Locals dels municipis de la Comunitat Valenciana que tinguen menys de 5.000 habitants o aquells altres de població superior que ho sol·liciten per a nuclis separats d'edificació o barris annexos i que -en qualsevol dels casos- es troben situats en el medi rural.   
b) Tipus d'ajudes: les ajudes consistiran en préstecs de fins 1.250.000 pessetes, per a cadascuna de les ajudes que es sol·liciten, amb un cinc per cent d'interés, a tornar en els següents terminis:   
-Fins a 400.000 pessetes en cinc anys.   
-De 400.001 a 800.000 pessetes en deu anys.   
-De 800.001 a 1.250.000 pessetes en quinze anys.   
c) Aquestes ajudes es destinaran al finançament d'obres de millora o construcció d'equipament col lectiu com ara:   
c.1. Sanejament general. dotació d'aigua potable i enllumenat públic.   
c.2. Construcció d'equipaments comunitaris, conservació i reparació dels existents.   
c.3. Construcció, manteniment i conservació de vials, places i zones verdes.   
c.4. Altres.   
d) Es podran sol·licitar ajudes per a finançar part d'una obra, fins i tot quan aquesta siga mampresa per més d'un municipi.   
3. Observació general  
No es concediran ajudes quan la quantitat sol·licitada iguale o ultrapasse el pressupost total de les obres, deduint-hi la quantitat que pogués haver estat atorgada per qualsevulla altra entitat pública, o la finançada mitjançant la imposició de Contribucions especials, en cos que es tracte d'ajudes per a equipament comunitari.   
S'observarà en l?atorgament de les ajudes allò disposat en la normativa vigent respecte a les incompatibilitats entre les distintes ajudes que puguen ser obtingudes d'organismes oficials.   
4 Presentació de sol·licituds.   
Els impresos de sol·licituds d'ajudes a particulars o Ajuntaments, una vegada formalitzats, es presentaran als Registres dels Patronats Provincials per a la Millora del Medi Rural de la província respectiva, la seu de la qual radica als Governs Civils de Castelló i València i a l'avinguda Aguilera, número 1, d'Alacant. El termini de presentació de sol·licituds serà d'un mes, comptat a partir de la publicació de la present convocatòria en el Diari Oficial de la Generalitat Valenciana.   
També es podran remetre les sol·licituds d'ajuda als Registres dels respectius Patronats, per correu certificat tal com estableix l'article 66 de la Llei de Procediment Administratiu, dins el termini establert anteriorment.   
Veure imatge


Còpia Permalink ELI